joelniklaus/EU_Wikipedias huggingface dataset:
Liisa Hietanen

Liisa Hietanen (s. 1981 Lohja) on suomalainen kuvanveistäjä, joka toteuttaa työnsä virkkaamalla. Hän on tehnyt muun muassa erilaisia esineitä sekä Kyläläisiä-teossarjaa, johon Hietanen on ikuistanut Hämeenkyrössä tapaamiaan ihmisiä.

Elämäkerta 
Liisa Hietanen opiskeli vuosina 2003–2007 muotoilua Lahden muotoiluinstituutissa ja valmistui 2012 Tampereen ammattikorkeakoulusta kuvataiteilijaksi.

Hietanen löysi taidekoulussa virkkaamisen ja teki vuonna 2009 ensimmäisen virkatun hahmonsa, Pirkon. Pirkko on ihmisenkokoinen taideteos, joka esittää nurkassa karttakeppi kädessä seisovaa opettajaa. Hietasen mukaan idea teokselle tuli siitä, että uutisissa puhuttiin silloin paljon opettajien voimattomuudesta käytöshäiriöisten oppilaiden suhteen. Sen piti olla ainutlaatuinen työ, mutta Hietanen jatkoikin virkkausta myös sen jälkeen. Hän alkoi nähdä virkkaamisen tapana veistää.

Hietasen ensimmäinen yksityisnäyttely oli vuonna 2011 Tampereella Galleria Rajatilassa, johon hän toteutti installaationa teoksen Vapaa, joka oli tarkasti yksi yhteen -koossa toteutettu virkattu vessa. Teos oli yksityiskohtainen kuva tavallisesta vessasta lavuaareineen ja WC-Ankka-pulloineen.

Hietanen muutti perheineen vuonna 2012 Hämeenkyrön Kyröskoskelle ja on siellä alkanut työstää teossarjaa Kyläläisiä. Hän valitsee teoksia varten mallinsa Hämeenkyrön asukkaista, ja hän on kohdannut mallinsa esimerkiksi kirjastossa, pukuhuoneessa tai koiraa ulkoiluttamassa. Hietanen asettaa uudet teoksensa ensin esille Hämeenkyrössä. Paikkoja ei kuitenkaan ilmoitella etukäteen, joten uuden Kyläläiset-teoksen ensijulkaisu saattaa olla missä vain, kuten kukkakaupassa, kirjastossa tai kodinkoneliikkeessä.

Hietasen ensimmäinen museonäyttely avattiin helmikuussa 2022 Tampereen taidemuseossa.

Tyyli ja tekniikka 
Hietanen virkkaa ja neuloo teoksensa. Yhden ihmishahmon toteuttaminen on hidas prosessi, ja siihen menee useita kuukausia. Hietanen pyrkii myös luomaan töistään mahdollisimman aidon näköisiä, ja esimerkiksi ennen Veli-teosta hän mittasi veljensä pituuden, hartianleveyden ja rinnanympäryksen sekä valokuvasi tämän joka puolelta. Hietasen itsensä mukaan teoksissa on kyse myös ihmisten konkreettisesta kohtaamisesta. Hitaat käsityömenetelmät mahdollistavat hitaita kohtaamisia sosiaalisen median nopeiden ja ohuiden kohtaamisen vastapainoksi. Hietanen siis pyrkii myös tutustumaan malleihinsa työn ohella.

Hietanen hitsaa teostensa rungon harjateräksestä, ja rungon päälle tulee vanua ja vaahtomuovia. Jalkaosaan valetaan betonia, jotta seisovat hahmot pysyvät pystyssä. Hietanen aloittaa virkkaamisen vasta, kun hahmo on kankaiden avulla ommeltu oikeaan muotoonsa.

Ihmishahmojen lisäksi Hietanen on virkannut muun muassa pienempiä esineitä. Hän on kiinnostunut muun muassa ruoasta ja sen kulttuurihistoriasta ja on virkannut esimerkiksi pikanuudeliannoksen Arabian posliinilautasella.

Lähteet

Aiheesta muualla 
Kotisivut

Suomalaiset kuvanveistäjät
Vuonna 1981 syntyneet
Elävät henkilöt
Cornelia Jakobs

Anna Cornelia Jakobsdotter Samuelsson (s. 9. maaliskuuta 1992 Nacka, Ruotsi), tunnettu myös taiteilijanimellään Cornelia Jakobs, on ruotsalainen laulaja ja lauluntekijä. Hän aloitti uransa yhtyeessä nimeltä Love Generation, joka osallistui Melodifestivaleniin vuosina 2011 ja 2012.

Vuonna 2022 hän osallistui Melodifestivaleniin kappaleella "Hold Me Closer". Hän voitti kilpailun tuomariäänillä, ja täten edusti Ruotsia vuoden 2022 Eurovision laulukilpailussa Torinossa. Jakobs kilpaili Eurovision laulukilpailun toisessa semifinaalissa 12. toukokuuta, sijoittui semifinaalin ensimmäiseksi ja pääsi finaaliin. 14. toukokuuta pidetyssä finaalissa Jakobs sijoittui neljänneksi.

Diskografia

Singlet

Lähteet  

Ruotsalaiset laulajat
Ruotsin euroviisuedustajat
Vuoden 2022 euroviisuedustajat
Vuonna 1992 syntyneet
Elävät henkilöt
Mathesius (suku)

Mathesius-suku oli suomalainen laaja pappissuku. Se oli aikanaan Pohjanmaan huomattavimpia pappissukuja. Suvun ensimäinen varmuudella tunnettu kantaisä on Turun porvari Yrjänä Matinpoika 1500-luvun lopussa. Sen jäseniä on elänyt myös Ruotsissa suomalaisen sukuhaaran jo sammuttua.

Suvun jäseniin kuuluvat mm:
 Johan Mathesius (1709–1765), suomalainen poliitikko ja virkamies
 Per Niklas Mathesius (1711–1772), suomalainen lääninrovasti ja poliitikko, edellisen veli
 Georg Mathesius (1732–1816), suomalainen pappi ja kirjailija, edellisten velipuoli

Lähteet
Mathesius (1500 - 1900) – Kansallisbiografia
Axel Bergholm: Sukukirja. Suomen aatelittomia sukuja II. Uusintapainos: Jyväskylä 1984, s. 853
Impiwaara, Heikki: Mathesius. Täydennystä Bergholmin Sukukirjaan. Genos 15(1944), s. 22-25
Sursillin suku

Suomalaiset suvut
Raz Hershko

Raz Hershko (; s. 19. kesäkuuta 1998) on israelilainen judon olympiamitalisti. Hän ottelee yli 78 kilogramman sarjassa.

Hershko saavutti vuonna 2015 yli 70 kg:n painoluokassa alle 18-vuotiaiden Euroopan-mestaruuden ja hopeaa Euroopan nuorten olympiafestivaaleilla. Hän sai alle 23-vuotiaiden EM-kilpailujen yli 78 kg:n sarjassa hopeaa 2017 ja pronssia 2018.

Hershko sijoittui vuodelle 2021 siirretyissä Tokion olympialaisissa jaetulle yhdeksännelle sijalle yli 78 kg:n sarjassa. Lisäksi hän kuului sekajoukkuekilpailussa pronssia saavuttaneeseen Israelin joukkueeseen. Hän saavutti EM-hopeaa yli 78-kiloisissa Sofiassa 2022. Saman vuoden Taškentin MM-kilpailuissa hän sijoittui yli 78 kg:n painoluokassa viidenneksi ja saavutti pronssia sekajoukkuekilpailussa.

Hershko on voittanut Grand Slam -kilpailun Antalyassa ja Pariisissa 2021 sekä Ulaanbaatarissa 2022 ja Grand Prix -kilpailun Zagrebissa 2022 sekä sijoittunut IJF Tourin kilpailuissa lisäksi kaksi kertaa toiseksi ja neljä kertaa kolmanneksi. Continental Open -kilpailuissa hän on ollut kerran kolmas. Hän on voittanut aikuisten sarjassa neljä Israelin-mestaruutta.

Lähteet 

Israelilaiset judokat
Israelilaiset olympiamitalistit
Vuonna 1998 syntyneet
Elävät henkilöt
Inbar Lanir

Inbar Lanir (, s. 3. huhtikuuta 2000) on israelilainen judon olympiamitalisti. Hän on otellut alle 78 kilogramman sarjassa vuodesta 2018 lähtien.

Lanir voitti alle 23-vuotiaiden Euroopan-mestaruuden alle 78-kiloisissa 2020 ja sai EM-pronssia 2019. Alle 21-vuotiaiden EM-kilpailuissa hän saavutti pronssia 2020. Budapestin MM-kilpailuissa 2021 hän oli seitsemäs. Vuodelle 2021 siirretyissä Tokion olympialaisissa hän sijoittui alle 78 kg:n painoluokassa jaetulle yhdeksännelle sijalle. Hän kuului lisäksi Israelin pronssijoukkueeseen sekajoukkuekilpailussa, vaikkei tosin päässyt ottelemaan kertaakaan. Hän saavutti sekajoukkuekilpailun MM-pronssia Taškentissa 2022.

Lanir on sijoittunut IJF World Tourin kilpailuissa neljä kertaa toiseksi ja viisi kertaa kolmanneksi. Hän on voittanut aikuisten sarjassa kaksi Iaraelin-mestaruutta.

Lähteet 

Israelilaiset judokat
Israelilaiset judokat
Israelilaiset olympiamitalistit
Vuonna 2000 syntyneet
Elävät henkilöt
Irma Ruokokoski

Irma Ruokokoski oli suomalainen hiihtäjä. Lauritsalan Terästä edustanut Ruokokoski voitti vuoden 1937 työläisolympialaisissa Janské Lázněssa naisten 6 km hiihdon sekä 4 km joukkuehiihdon yhdessä Aune Silvastin ja Hilma Lahtisen kanssa. Ruokokoski osallistui kisoissa myös syöksylaskuun sijoittuen toiseksi.

Lähteet

Aiheesta muualla 

Suomalaiset maastohiihtäjät
Työläisolympialaisten voittajat
Syntymävuosi puuttuu
Kuolinvuosi puuttuu
Synelnykove

Synelnykove () on kaupunki Dnipropetrovskin alueella Ukrainan keskiosassa, maanteitse noin 45 kilometriä  aluekeskus Dniprosta itään. Kaupunki on Synelnykoven piirin (202 711 as., 2021) hallinnollinen keskus. Kaupungin asukasluvuksi arvioitiin 30 021 (2021).

Kaupunki on tärkeä rautateiden risteyspaikkakunta, jonka kautta kulkevat pohjoisesta etelään (Harkovasta Zaporižžjaan ja edelleen Krimille) sekä lännestä itään (Keski-Ukrainasta Dnipropetrovskin kautta Donetskiin) kulkevat ukrainalaiset pääradat. Eurooppatie  ohittaa Synelnykoven 10 kilometriä kaupungin länsipuolelta.

Lähteet

Aiheesta muualla

Dnipropetrovskin alueen kaupungit
Hilma Lahtinen

Hilma Lahtinen (os. Virtanen) oli suomalainen hiihtäjä. Jyväskylän Veikkoja edustanut Lahtinen voitti vuoden 1937 työläisolympialaisissa Janské Lázněssa naisten 4 km joukkuehiihdon yhdessä Aune Silvastin ja Irma Ruokokosken kanssa ja sijoittui 6 km:n henkilökohtaisella matkalla toiseksi. Lisäksi Lahtinen osallistui syöksylaskuun, mutta keskeytti.

Lahtinen osallistui TUL:n hiihtokilpailuihin jo 1930-luvun alusta lähtien ja voitti usieta TUL:n mestaruuksia 2 ja 5 km:n matkoilla. Vuonna 1935 Lahtinen osallistui Neuvostoliitossa järjestettyihin talvikisoihin, jonka seurauksena hänet canceloitiin ja Lahtinen menetti työpaikkansa Schaumanin vaneritehtaalta. Lahtinen voitti Moskovan kisoissa 5 ja 10 km:n kilpailut.

Hilma Lahtisen puoliso oli hiihtäjä Paavo Lahtinen, jonka kanssa hän avioitui vuonna 1935.

Lähteet

Aiheesta muualla 

Suomalaiset maastohiihtäjät
Työläisolympialaisten voittajat
Syntymävuosi puuttuu
Kuolinvuosi puuttuu
Iivari Suosalo

Iivari Martinpoika Suosalo (s. 16. elokuuta 1995) on helsinkiläinen musiikintekijä.

Suosalo varttui Helsingissä näyttelijä Martti Suosalon ja dokumentaristi Virpi Suutarin esikoisena.

Suosalo esiintyi lapsena poikakuoro Cantores Minoresissa ulkomaita myöten. Laulamisen lisäksi oppi soittamaan pianoa ja rumpuja jo varhaisella iällä.

Suosalo valmistui Sibelius-lukiosta vuonna 2014. Hetken hän opiskeli myös Pop & Jazz-konservatoriossa, mutta työkiireiden tähden koulu sai jäädä. 

Iivari toimii A&R-henkilönä Warner Musicilla muun muassa Benjamin Peltoselle ja Abreulle ja tämän lisäksi soittaa Vestan bändissä sekä Roope Salminen & Koirat -yhtyeessä. Suosalo toimii myös biisinkirjoittajana Helsinki Music Companyssa.

Lähteet

Aiheesta muualla
 Luettelo Iivari Suosalon tekemistä kappaleista Fono-äänitetietokannassa

Suomalaiset muusikot
Vuonna 1995 syntyneet
Elävät henkilöt
Chloe Cherry

Chloe Cherry (s. 23. elokuuta 1997 Lancaster, Pennsylvania), tunnettiin myös nimellä Chloe Couture, on yhdysvaltalainen näyttelijä ja malli. Cherry aloitti uransa pornonäyttelijänä vuonna 2015 ja on esiintynyt jo yli 200 elokuvassa. Hän teki näyttelydebyyttinsä pornogenren ulkopuolella draamasarjassa Euphoria, jossa hän esittää Fayea.

Elämä ja ura 
Cherry syntyi 23. elokuuta 1997 Lancasterin kaupungissa, Pennsylvaniassa.

Vuonna 2015 täytettyään 18 vuotta Cherry muutti Lancasterista Miamiin ja aloitti pornoelokuvissa näyttelemisen taiteilijanimellä Chloe Couture. Vuoteen 2019 mennessä hän on näytellyt yli 200 pornoelokuvassa ja saavuttanut suuren suosion Pornhubissa. Koronaviruspandemian alussa Cherry siirtyi OnlyFans-palveluun.

Cherry teki näyttelydebyyttinsä pornogenren ulkopuolella vuonna 2022, kun hän esitti huumeriippuvaista prostituoitua, Fayea, teinidraamasarja Euphorian toisella tuotantokaudella. Ennen sarjassa esiintymistä hän teki pornograafisen parodian Euphoriasta, jossa hän esitti Jules-hahmoa yhdessä pornonäyttelijäkolleegansa, Jenna Foxxin, kanssa. Cherry sai roolin sarjasta, koska sarjan luoja Sam Levinson rakastui hänen huumoriinsa Instagramissa.

Tammikuussa 2022 Cherry teki mallisopimuksen brittiläisen Anti-Agency Londonin kanssa.

Lähteet

Aiheesta muualla 
 

Yhdysvaltalaiset pornonäyttelijät
Yhdysvaltalaiset televisionäyttelijät
Yhdysvaltalaiset mallit
Vuonna 1997 syntyneet
Elävät henkilöt
Raúl Mannola

Raúl Mannola (s. 1963 Buenos Aires) on suomalainen flamencokitaristi.

Mannola kiinnostui kitaransoitosta 11-vuotiaana ja soitti aluksi rockia ja jazzia, kunnes innostui flamencosta kuultuaan vuonna 1982 Paco de Lucían soittavan Helsingin Kulttuuritalossa. Myöhemmin hän opiskeli kitaransoittoa viisi vuotta Espanjassa Córdoban konservatoriossa Manuel Canon johdolla.

Vuoden 1993 paikkeilla Mannola kokosi Suomessa yhtyeen nimeltä Córdoba Mora, johon kuuluivat lyömäsoittaja Mongo Aaltonen ja huilisti Kai Olander sekä Mannolan vaimo, espanjalainen flamencolaulaja Antonia de Córdoba. Mannola järjesti Helsingin Savoy-teatterissa 1990-luvulla useita flamencoiltoja, joissa hän esiintyi espanjalaisten ja suomalaisten muusikoiden ja tanssijoiden kera.

Raul Mannola on opettanut flamencokitaran soittoa Madridin konservatoriossa.

Diskografiaa
1994: Sonidos negros
1997: Bronce, yhdessä Cordoba Mora -yhtyeen kanssa
2002: Aurora Clara (Rockadillo Records)
2005: Guitarras Del Norte, yhdessä Jukka Tolosen ja Timo Lehdon kanssa
2008: Raul Mannola Quartet: Montoro (Rockadillo Records)
2010: Guitarra adentro, mukana mm. Rafael ”Falo” Jiménezi, Antonio ”El Veneno” Porcuna, Jorge Pardo ja Francisco Herrador
2011: Inner Visions of Flamenco, mukana mm. Raoul Björkenheim
2017: Nuevo Mundo
2019: Aurora Clara: Transformations (Youkali Music)
2021: The best of  Raúl Mannola (Youkali Music)
2022: Aurora Clara: Clear Dawn (Youkali Music)

Lähteet

Suomalaiset kitaristit
Vuonna 1963 syntyneet
Elävät henkilöt
Javoriv

Javoriv (, ) on kaupunki Lvivin alueella Länsi-Ukrainassa, melko lähellä Puolan rajaa.  Javoriv on maaseutuvaltaisen Javorivin piirin (179 219 as., 2021) hallinnollinen keskus. Kaupungin asukasluvuksi arvioitiin 12 888 (2021).

Javoriv sijaitsee 53 kilometriä aluekeskus Lvivstä länteen. Jos Javorivista jatkaa eurooppatietä  eli valtatietä M10 länteen 20 kilometriä, tullaan Puolan rajalle.  Kaupunkiin johtaa myös Horodokin pohjoispuolelta erkaneva, Javoriviin päättyvä sivurata.

Ensimmäinen kirjallinen maininta paikkakunnasta on vuodelta 1376 (toisen lähteen mukaan 1408); tuolloin seutu kuului Lvivin maihin. Kaupunginoikedet Javoriv sai vuonna 1569.

Lähteet

Aiheesta muualla

Lvivin alueen kaupungit
Joakim Paasikivi

Joakim Kusti Paasikivi (s. 1960) on ruotsalainen everstiluutnantti ja sotilasstrategian opettaja Ruotsin maanpuolustuskorkeakoulussa. Hänen isänsä oli lääketieteen tohtori Juhani Paasikivi ja Suomen tasavallan presidenttinä vuosina 1946–1956 toiminut Juho Kusti Paasikivi oli hänen isoisänsä isä. Paasikivi on sekä Suomen että Ruotsin kansalainen. Venäjän hyökättyä Ukrainaan vuonna 2022 Paasikivi on Ruotsissa tullut tunnetuksi hyökkäystä tiedotusvälineissä kommentoivana sotilasasiantuntijana.

Lähteet

Ruotsalaiset sotilaat
Juho Kusti Paasikivi
Vuonna 1960 syntyneet
Elävät henkilöt
Grigori Skovoroda

Hryhori (Grigori) Skovoroda, (, (3. joulukuuta 1722 Tšornuhy, Lubnyn kuvernementti – 9.  marraskuuta 1794 Pan-Ivanivka, Harkovan käskynhaltijakunta (nyk. Skovorodynivka, Harkovan alue) oli ukrainalainen runoilija ja filosofi.

Skovoroda opiskeli Kiovan Mohyla-akatemiassa 1734–1753, välillä kahdesti keskeyttäen. Hän lauloi keisarinna Elisabetin hovikapellissa ja toimi musiikinjohtajana Unkarissa Tokaissa  (1745–1750). Hän opetti vuonna 1751 Pereiaslavin kollegiumissa. Toimittuaan yksityisopettajana hän siirtyi Harkovan kollegiumiin, jossa hän opetti runoutta, lauseoppia ja kreikkaa sekä etiikkaa. Jouduttuaan erotetuksi kollegiumista hän kierteli ympäri Ukrainaa ilman vakituista toimeentuloa. Hän sai taloudellista tukea ystäviltä, ja heille hän omisti kirjoituksensa, jotka kiersivät käsikirjoituksina. Hän kirjoitti sekä kaunokirjallisia että filosofisia teoksia, joiden välinen ero ei ole kovin tarkkarajainen. Hän käänsi latinankielisiä klassikkoja. Hänen filosofisetkin tekstinsä ovat tyyliltään kaunokirjallisia, ja niiden luonteesta on tutkijoiden keskuudessa erimielisyyttä. Hän ei esitä ajatuksiaan järjestelmällisesti vaan on ripotellut niitä teksteihin sinne tänne. Ajatuksiaan hän ei esittänyt täsmällisin käsittein vaan käytti mielellään symboleja ja metaforia. Ilmaisun ristiriitaisuuksien vuoksi ei aina käy selväksi, mitä hän tosiasiassa tarkoitti sanoa.

Filosofia on hänelle käytännöllinen väline. Se osoittaa tien onnellisuuteen. Tästä johtuu, että hänen kaksi keskeistä kysymystään ovat: mitä onnellisuus on ja miten sen voi saavuttaa. Jokainen voi saavuttaa onnellisuuden. Hän hahmottelee onnellisuuteen tarvittavat totuudet karkein vedoin. Koska maailmanjärjestys on Jumalan käsialaa, jokaisella luodulla on kaikki, mitä hän tarvitsee ollakseen onnellinen. Onnellisuuden saavuttamiseksi tarvittava on helposti käsillä, ja kaikki vaikea on tarpeetonta. Sama koskee aineellisia tarpeita. Tarvitsemme vain sen, mikä riittää terveyden ylläpitämiseen ja on kaikkien saatavilla. Ihminen on tyytyväinen suorittaessaan omaa tehtäväänsä ulkoisista palkkioista riippumatta, sen sijaan varallisuuden, kunnian ja mielihyvän tavoittelu vastenmielistä työtä tehden vie epätoivoon.

Lähteet

Aiheesta muualla

Ukrainalaiset runoilijat
Ukrainalaiset filosofit
Vuonna 1722 syntyneet
Vuonna 1794 kuolleet
Sant’Antonino di Susa

Sant’Antonino di Susa () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 4 049 asukasta.

Lähteet

Aiheesta muualla

Torinon metropolikaupungin kunnat
Kate Forbes

Kate Elizabeth Forbes (s. 6. huhtikuuta 1990) on skotlantilainen Skotlannin kansallispuolueen poliitikko, joka on toiminut Skotlannin parlamentin jäsenenä vuodesta 2016 ja Skotlannin valtiovarainministerinä vuodesta 2020 lähtien.

Forbes syntyi Dingwallissa pohjois-Skotlannissa. Hän vietti osan lapsuudestaan Intiassa ja kävi Skotlannissa gaelinkielistä koulua. Hän opiskeli Selwyn Collegessa Cambridgen yliopistossa historiaa ja valmistui kandidaatiksi vuonna 2011, minkä jälkeen hän opiskeli Edinburghin yliopistossa diaspora- ja muuttoliikehistoriaa ja valmistui maisteriksi vuonna 2013.

Vuoden 2016 parlamenttivaaleissa Forbes valittiin Skotlannin parlamenttiin Skye, Lochaber and Badenochin vaalipiiristä. Parlamentissa Badenoch on puhunut gaelin kielen puoluesta, ja maaliskuussa 2018 hän piti kokonaisen puheenvuoron gaeliksi. Hän on ehdottanut kielen lisäämistä Unescon aineettoman kulttuuriperinnön luetteloon sen suojelemiseksi.

Vuonna 2018 Forbes nimitettiin julkistalouden ja digitaalisen talouden apulaisministeriksi. Helmikuussa 2020 hänet nimitettiin Skotlannin valtiovarainministeriksi.

Forbes on Skotlannin vapaakirkon jäsen. Heinäkuussa 2021 Forbes meni naimisiin Alasdair MacLennain kanssa. Helmikuussa 2022 Forbes ilmoitti olevansa raskaana ja jäävänsä kesällä äitiyslomalle.

Lähteet 

Vuonna 1990 syntyneet
Elävät henkilöt
Skotlantilaiset poliitikot
Skotlannin hallitus

Skotlannin hallitus (, ) on Skotlannin itsehallinnollisista toiminnoista vastaava hallitus. Se luotiin vuonna 1999, kun Skotlannille luotiin itsehallinto ja oma parlamentti. Se vastaa Skotlannissa kaikista hallinnollisista asioista, joita ei erikseen säädetty Yhdistyneen kuningaskunnan hallituksen vastuulle kuuluviksi.

Hallitusta johtaa Skotlannin pääministeri, jonka valitsee parlamentti ja nimittää muodollisesti virkaansa Yhdistyneen kuningaskunnan monarkki.

Nykyinen hallitus 
Hallitus koostuu ministereistä ja apulaisministereistä, joita nykyinen hallitus nimittää kabinettisihteereiksi ja ministereiksi. Nykyinen, Nicola Sturgeonin III hallitus, astui virkaan toukokuussa 2021.

Lähteet 

Skotlannin politiikka
Eppie Eloranta

Eppie Eloranta on suomalainen media-alan vaikuttaja.

Hän on toiminut mm. Adultan radio- ja televisio-opiston rehtorina, Diges ry:n kehitysjohtajana 
sekä Nicefactory Oy:n toimitusjohtajana. Hänet tunnetaan Nicehouse ja Sooda verkkoyhteisöistä.
Hän on koulutukseltaan laivanrakennusinsinööri (DI), tuottaja sekä viestintä- ja kulttuurialan opettaja.

Eloranta toimi Tieke Tietoyhteiskunnan kehittämiskeskus ry:n toiminnanjohtajana. Hänen toimikautensa alkoi lokakuussa 2007. 

Hänet valittiin vuoden naiseksi 2001.

Eloranta on Vuosaaren Kokoomuksen hallituksen jäsen. Valinta tehtiin 10. helmikuuta 2022 pidetyssä kokouksessa.

Lähteet

Suomalaiset yritysjohtajat
Servilia

Servilia (syntyi n.100 eaa.) oli roomalainen ylhäisönainen. Hänen vanhempansa olivat Quintus Servilius Caepio ja Livia. Servilian velipuoli oli Cato nuorempi. Ensimmäisestä avioliitostaan Marcus Junius Brutus vanhemman kanssa Servilia sai pojan Marcus Junius Brutuksen, joka tuli tunnetuksi yhtenä Caesarin salamurhaajista. Servilian toinen aviomies oli Decimus Junius Silanus. Hänen kanssaan Servilia sai pojan Junius Silanuksen ja kolme Junia-nimistä tytärtä, joista jokainen meni naimisiin vaikutusvaltaisten miesten kanssa. Keskimmäinen Junia oli naimisissa triumviri Lepiduksen kanssa ja nuorin Junia Cassiuksen kanssa. 

Servilia oli pitkään Julius Caesarin rakastajatar ja Brutuksen juoruttiin olevan Caesarin poika, vaikka se on hyvin epätodennäköistä. Servilian suhde Caesariin saattoi pelastaa Brutuksen ja hänen ystäviensä hengen Farsaloksen taistelun jälkeen. Suhteesta huolimatta Caesarin murhan jälkeen Servilia tuki salamurhaajia. Servilia toimi kulissien takana edistäen salamurhaajien etuja. Servilia huolehti sinä aikana myös muista perheenjäsenistään. Servilia vetosi keskimmäisen tyttärensä puolesta Cicerolle, kun senaatti teki Lepiduksesta valtion vihollisen. Brutuksen ja Cassiuksen hävittyä Filippoin taistelun, Servilia katoaa lähteistä. Servilia sai mahdollisesti Brutuksen tuhkat Antoniukselta.

Lähteet

Viitteet

Antiikin Rooman naiset
Kakkosen kausi 2022

Kakkosen kausi 2022 on Suomen jalkapallon kolmanneksi korkeimman sarjatason kausi. Se pelataan kahdessa kahdentoista joukkueen lohkossa ja yhdessä kolmentoista joukkueen lohkossa kaksinkertaisena sarjana. Sarjan jälkeen kunkin lohkon neljä parasta pelaavat vielä yksinkertaisen Kakkosen nousukarsintasarjan (3 peliä). Nousukarsintasarja pelataan jatkumona runkosarjalle, jolloin runkosarjassa saadut pisteet ja maalit seuraavat mukana sellaisenaan nousukarsintasarjaan ilman muutoksia. Sarjassa sijoille 1. ja 2. sijoittuneet joukkueet saavat kaksi kotiottelua nousukarsintasarjaan, ja sarjassa sijoille 3. ja 4. sijoittuneet joukkueet yhden kotiottelun.

Lohkojen voittajat nousevat suoraan Ykköseen kaudelle 2023. Lohkoista putoaa sijoille 11. ja sitä huonommin sijoittuneet joukkueet.

Joukkueet ja lohkojako 
Rovaniemen Palloseuran luopuessa Ykkösen sarjapaikastaan vapautui Kakkosessa paikka uudelle joukkueelle. Palloliito myönsi paikan virheellisesti Gamlakarleby BK:lle, vaikka paikka olisi täydennysmenettelyn mukaan kuulunut Espoon Palloseuralle. Virheellisestä menettelystä huolimatta Palloliitto piti GBK:n sarjapaikan voimassa. Näin ollen Kakkonen pelataan kaudella 2022 poikkeuksellisesti 37 joukkueella.

Sarjataulukot

Lohko A 

 
Lähde: Palloliitto

Lohko B 

 
Lähde: Palloliitto

Lohko C

Parhaat maalintekijät 

Lähde:

Lähteet 

Kakkosen kaudet
Jalkapallosarjojen kausi 2021–2022/2022
Maro

Mariana Secca (s. 1994 Lissabon), tunnettu myös taiteilijanimellä Maro, on portugalilainen laulaja ja lauluntekijä. Hän osallistui vuoden 2022 Festival da Cançãoon kappaleella ”Saudade, saudade”. Hän voitti kilpailun ja täten edusti Portugalia vuoden 2022 Eurovision laulukilpailussa Torinossa. Maro kilpaili Eurovision laulukilpailun ensimmäisessä semifinaalissa 10. toukokuuta, sijoittui semifinaalin neljänneksi ja pääsi finaaliin. 14. toukokuuta pidetyssä finaalissa Maro sijoittui yhdeksänneksi.

Diskografia

Studioalbumit 
 Maro, vol. 1 (2018)
 Maro, vol. 2 (2018)
 Maro, vol. 3 (2018)
 Maro & Manel (2018)
 It’s OK (2018)

EP:t 
 Pirilampo (2021)

Singlet 
 ”Midnight Purple” (2019) (Nasayan kanssa)
 ”Why”  (2019) (Arizan kanssa)
 ”What Difference Will It Make” (2019)
 ”Mi condena” (2020) (Vic Mirallasin kanssa)
 ”Tempo” (2021) (Nasayan kanssa)
 ”I See It Coming” (2021) (Nasayan kanssa)
 ”Saudade, saudade” (2022)

Lähteet

Aiheesta muualla 

Portugalilaiset laulajat
Portugalin euroviisuedustajat
Vuoden 2022 euroviisuedustajat
Konstrakta

Ana Đurić (, s. 12. lokakuuta 1978 Belgrad), tunnettu paremmin taiteilijanimellä Konstrakta, on serbialainen laulaja ja lauluntekijä. Ennen soolouran aloittamista vuonna 2019 hän nousi tunnetuksi yhtyeen Zemlja gruva!:n laulajana, joka on perustettu vuonna 2007.

Konstrakta osallistui Serbian Pesma za Evroviziju '22 -euroviisukarsintaan ja voitti kilpailun. Täten hän edusti Serbiaa vuoden 2022 Eurovision laulukilpailussa Torinossa kappaleella "In corpore sano". Konstrakta kilpaili Eurovision laulukilpailun toisessa semifinaalissa 12. toukokuuta, sijoittui semifinaalin kolmanneksi ja pääsi finaaliin. 14. toukokuuta pidetyssä finaalissa Konstrakta sijoittui viidenneksi.

Diskografia

Singlet 
 "Žvake" (2019)
 "Neam šamana" (2020)
 "In corpore sano" (2022)

Lähteet 

Serbialaiset laulajat
Serbian euroviisuedustajat
Vuoden 2022 euroviisuedustajat
Milica Nikolić

Milica Nikolić (s. 7. marraskuuta 1994 on serbialainen judoka. Hän on kilpaillut alle 48 kilogramman painoluokassa vuodesta 2010 lähtien.

Nikolić sijoittui nuorten MM-kilpailuissa viidenneksi 2014. Hän voitti alle 23-vuotiaiden Euroopan-mestaruuden 2015 ja 2016. Hän sijoittui vuonna 2017 Varsovan EM-kilpailuissa seitsemänneksi ja Budapestin MM-kilpailuissa viidenneksi. Hän saavutti 2018 pronssia Tel Avivin EM-kilpailuissa ja hopeaa Tarragonan Välimeren kilpailuissa. Minskin Euroopan kisoissa 2019 hän oli viides. Vuodelle 2021 siirretyissä Tokion olympialaisissa hän sijoittui jaetulle yhdeksännelle sijalle

Nikolić sijoittui Sofian EM.kilpailuissa 2022 viidenneksi. Hän saavutti samana vuonna hopeaa Oranin Välimeren kilpailuissa ja sijoittui Taškentin MM-kilpailuissa seitsemänneksi.

Nikolić on voittanut yhden IJF World Tourin kilpailun, sijoittunut kuusi kertaa toiseksi ja 13 kertaa kolmanneksi. Maailmancupeissa / Continental Open -kilpailuissa hän on ollut kaksi kertaa toinen ja kahdesti myös kolmas. Hän on voittanut aikuisten sarjassa viisi Serbian-mestaruutta.

Lähteet 

Serbialaiset judokat
Vuonna 1994 syntyneet
Elävät henkilöt
WRS

Andrei-Ionuț Ursu (s. 16. tammikuuta 1993 Buzău, Romania), tunnettu myös nimellä WRS, on romanialainen laulaja, tanssija ja lauluntekijä. Ennen kuin hän aloitti uransa taiteilijana, hän työskenteli tanssijana. Tammikuussa 2020 hän teki levytyssopimuksen Global Recordsin kanssa.

WRS edusti Romaniaa vuoden 2022 Eurovision laulukilpailussa Torinossa kappaleella ”Llámame”. WRS kilpaili Eurovision laulukilpailun toisessa semifinaalissa 12. toukokuuta, sijoittui semifinaalin yhdeksänneksi ja pääsi finaaliin. 14. toukokuuta pidetyssä finaalissa WRS sijoittui 18:nneksi.

Diskografia

EP:t 
 Mandala (2022)

Singlet

Lähteet  

Romanialaiset laulajat
Romanian euroviisuedustajat
Vuoden 2022 euroviisuedustajat
Vuonna 1993 syntyneet
Elävät henkilöt
Keskitetty neliöluku

Keskitetty neliöluku on keskitetty kuvioluku, joka ilmoittaa pisteiden määrän sisäkkäisistä neliöistä koostuvassa kuviossa. Alla on neljää ensimmäistä keskitettyä neliölukua vastaavat kuviot.
                              *
                *           * * *
      *       * * *       * * * * *
*   * * *   * * * * *   * * * * * * *
      *       * * *       * * * * *
                *           * * *
                              *

Ensimmäiset keskitetyt neliöluvut ovat 1, 5, 13, 25, 41, 61, 85, 113, 145 ja 181. n:s keskitetty neliöluku saadaan kaavalla  eli .

Ominaisuuksia 
Jokainen keskitetty neliöluku paitsi 1 on kahden peräkkäisen neliöluvun summa. Kaikki keskitetyt neliöluvut ovat parittomia, koska kahdesta peräkkäisestä neliöluvusta toinen on aina parillinen ja toinen pariton.

Keskitetyt neliöluvut 1:tä lukuun ottamatta ovat sama joukko kuin hypotenuusat niissä Pythagoraan kolmikoissa, joiden pitempi kateetti eroaa hypotenuusasta yhdellä. Esimerkiksi keskitettyä neliölukua 13 vastaa Pythagoraan kolmikko .

Lähteet 
 Centered Square Number – Wolfram MathWorld

Viitteet 

Kuvioluvut
Seventh Rum of a Seventh Rum

Seventh Rum Of A Seventh Rum on skotlantilaisen power metal -yhtye Alestormin seitsemäs studioalbumi. Albumi julkaistiin 24. kesäkuuta 2022 Napalm Recordsin kautta. Albumilta on julkaistu singlet “Magellan’s Expedition”, “P.A.R.T.Y.”,, sekä ”The Battle of Cape Fear River”.

Kappaleet

Kokoonpano 
 Christopher Bowes - laulu, keytar
 Gareth Murdock - basso
 Mate Bodor - kitara
 Peter Alcorn - rummut
 Elliot Vernon - koskettimet

Arvostelut 
 Imperiumi: 6½/10
 Inferno: 
 Kaaoszine:  Viitattu 25.6.2022.

Lähteet 

Vuoden 2022 albumit
Alestormin albumit
AAA (albumi)

AAA on rap-artisti Niko Toiskallion Chydeone -nimellä julkaistu studioalbumi. Se julkaistiin 11. maaliskuuta 2022.

Kappaleet

Bonuskappaleet 
Arvostelukappale (Bandcamp bonus)
 NYK (Bandcamp bonus)

Lähteet 

Niko Toiskallion albumit
Vuoden 2022 albumit
Riva presso Chieri

Riva presso Chieri () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 4 753 asukasta.

Lähteet

Aiheesta muualla

Torinon metropolikaupungin kunnat
Venäjän Maarianhaminan konsulaatti

Venäjän Maarianhaminan konsulaatti on Venäjän valtion diplomaattinen edustusto Suomessa Ahvenanmaan maakunnassa. Se sijaitsee Maarianhaminan keskustassa osoitteessa Norra Esplanadgatan 11. Konsulina toimii Aleksandr Rogov.

Konsulaatti perustettiin vuonna 1940 Moskovan rauhansopimuksen jälkeisenä aikana Neuvostoliiton pääministeri Vjatšeslav Molotovin vaatimuksesta valvomaan Ahvenanmaan demilitarisointisopimusta. Diplomaattisen edustamisen lisäksi konsulaatti on jatkanut Ahvenanmaan aseettomuuden valvontaa lähes yhtäjaksoisesti tämän jälkeen. Erityistehtävästä on virallisesti sovittu lokakuussa 1940 solmitussa ”Sopimuksessa Suomen ja Sosialististen Neuvostotasavaltain Liiton välillä Ahvenanmaan saarista”. Sopimus on sittemmin periytynyt Suomen ja Venäjän valtion väliseksi eikä sitä ole toistaiseksi purettu. Valtiosopimuksella on annettu Venäjän konsulille valtuus vaatia Suomen viranomaisilta yhteisen tutkimuksen suorittamista, mikäli edustaja havaitsee ”demilitarisointimääräysten kanssa ristiriidassa olevia seikkoja”. Valtiotieteen tohtori Jukka Tarkan mukaan Neuvostoliiton edustaja Ahvenanmaalla on viimeksi antanut sotilasasioista Suomelle huomautuksen 1980-luvulla.

Lähteet

Aiheesta muualla 

Maarianhaminan rakennukset ja rakennelmat
Suomen ja Venäjän väliset suhteet
Valkoinenlampi

Valkoinenlampi tai Valkoinenlammi voi tarkoittaa seuraavia:

 Valkoinenlampi, lampi Hartolan ja Joutsan rajalla
 Valkoinenlampi, eteläisempi Kannonkosken Selänrannan tämännimisistä lammista
 Valkoinenlampi, pohjoisempi Kannonkosken Selänrannan tämännimisistä lammista
 Valkoinenlampi, lampi Keuruulla
 Valkoinenlampi, lampi Multialla
 Valkoinenlampi, järvi Mäntyharjun Ketunkylässä
 Valkoinenlampi, järvi Mäntyharjun Tainassa
 Valkoinenlammi, järvi Noormarkussa
 Valkoinenlammi, itäisempi Ruoveden Pohtion tämännimisistä lammista
 Valkoinenlammi, läntisempi Ruoveden Pohtion tämännimisistä lammista
 Valkoinenlammi, lampi Virroilla.
Vehkalampi

Vehkalampi tai Vehkalammi voi tarkoittaa seuraavia:

 Vehkalampi, lampi Hankasalmella
 Vehkalampi, lampi Hartolassa
 Vehkalampi, lampi Hirvensalmella
 Vehkalampi, lampi Ikaalisissa
 Vehkalampi, järvi Karstulan Oinoskylässä
 Vehkalampi, järvi Karstulan Pääpohjalla
 Vehkalampi, lampi Keuruun Simsiössä
 Vehkalampi, järvi Kinnulassa
 Vehkalampi, lampi Laukaassa
 Vehkalampi, lampi Mäntyharjun Lyytikkälässä
 Vehkalampi, lampi Mäntyharjun Nurmaalla
 Vehkalampi, lampi Mäntyharjun Varpaisissa
 Vehkalampi, lampi Parkanolla
 Vehkalampi, lampi Pieksämäen Venetmäellä
 Vehkalampi, järvi Pihtiputaalla
 Vehkalampi, lampi Toivakassa
 Vehkalampi, järvi Viitasaarella
 Iso Vehkalampi, lampi Viitasaarella
 Iso Vehkalampi, lampi Virroilla
 Vähä Vehkalampi, lampi Heinolassa
 Vehkalammi, lampi Janakkalassa
 Vehkalammi, lampi Kuhmoisissa
 Vehkalammi, lampi Ruovedellä
 Vehkalammi, lampi Tammelassa.

Katso myös 
 Vehkalammen koulu, ala-asteen koulu Kuopion Riistavedellä.
Kotanen

Kotanen voi tarkoittaa seuraavia:

Kylä 
 Kotanen, kylä Jämsän Koskenpäällä

Järvi 
 Kotanen, järvi Jyväskylän Vesangassa
 Kotanen, järvi Jämsän Koskenpäässä
 Kotanen, järvi Jämsän Kuusjärvellä
 Kotanen, järvi Konneveden Kangaskylässä
 Kotanen, järvi Viitasaarlla lähellä Kiminkiä
 Kotanen, järvi Äänekoskella

 Iso-Kotanen, järvi Jämsässä
 Iso-Kotanen, järvi Kivijärvellä lähellä Talviaislahtea
 Iso-Kotanen, järvi Toivakassa
 Iso-Kotanen, järvi Viitasaarella lähellä Pyydysmäkeä
 Pieni Kotanen, järvi Kivijärvellä lähellä Talviaislahtea
 Pieni-Kotanen, lampi Laukaalla lähellä Metsolahtea
 Pieni-Kotanen, lampi Viitasaarella lähellä Kiminkiä
 Pieni-Kotanen, järvi Viitasaarella lähellä Pyydysmäkeä
 Alimmainen-Kotanen, järvi Viitasaarella lähellä Kalliojärveä
 Ylimmäinen-Kotanen, järvi Viitasaarella lähellä Kalliojärveä.
Major non-NATO ally

Major non-NATO ally (lyhenne MNNA) on Yhdysvaltojen käyttämä nimitys erityisasemasta, jonka se voi myöntää sotilasliitto Naton ulkopuolisille läheisille liittolaismailleen. Se oikeuttaa erilaisiin sotilaallisiin ja taloudellisiin etuihin. MNNA-asema ei itsessään sisällä sopimusta turvatakuista liittolaismaan joutuessa sotilaallisen hyökkäyksen kohteeksi, mutta MNNA-maille on usein annettu sellaisetkin.

MNNA-maat saavat muun muassa pääsyn moniin Yhdysvaltain puolustusministeriön tutkimushankkeisiin, etusijan asekaupassa (erityisesti muita laajemman valikoiman panssarintorjunta-aseita), paremmat mahdollisuudet yhdysvaltalaiskaluston käyttöön konfliktin aikana sekä etuja liittolaismaan puolustusteollisuuden yrityksille.

Luettelo Major non-NATO ally -maista

Mahdollisia ehdokasvaltioita 
Suomalaisten uutissivustojen mukaan Suomi ja Ruotsi alkoivat hakea MNNA-statuksen kaltaista liittosuhdetta Yhdysvaltain kanssa maaliskuussa 2022. Maat tosin ilmoittivat toukokuussa 2022 hakevansa kokonaista Nato-jäsenyyttä.

Lähteet 

Nato
Yhdysvaltain ulkopolitiikka
Pentti Lumme

Pentti Ilmari Lumme (s. 29. lokakuuta 1940) on entinen radio- ja televisiotoimittaja. Hän toimi Yleisradion eduskuntatoimittajana vuodesta 1964 alkaen ja myöhemmin radiouutisten politiikan toimituksen esimiehenä.

Hän työskenteli uransa alussa Demari-lehden ulkomaantoimittajana ja Suomen Tietotoimiston poliittisena toimittajana, ja 1970-luvun keskivaiheilla Yleisradion kirjeenvaihtajana Tukholmassa.

Lumme sai Suomen Sosialidemokraattisen Sanomalehtimiesliiton Mustemaalari-palkinnon vuonna 2018 ja kunniajäsenyyden 2020.

Lähteet

Ylen toimittajat
Suomalaiset televisiotoimittajat
Vuonna 1940 syntyneet
Elävät henkilöt
Ulkomaankirjeenvaihtajat
Peter Frankopan

Peter Frankopan (s. 1971) on brittiläinen Oxfordin yliopiston Bysantin tutkimuksen keskuksen johtaja ja historian tutkija, joka on erikoistunut Bysantin, Välimeren, Balkanin, Venäjän ja Kaukasian historiaan sekä kristinuskon ja islamin välinen suhde. 

Kirjassaan Silkkitiet. Uusi maailmanhistoria (engl. alkuteos The Silk Roads - A new history of the World) Frankopan kertoo olleensa jo lapsena kiinnostunut alueesta Euroopan ja Aasian välissä ja ihmetellyt, miksi muusta maailmasta kuin Länsimaista opetettiin koulussa niin vähän. Lopullisen innostuksen historiaa kohtaan aiheutti antropologi Eric Wolfin kirja, joka kritisoi narratiivia, jonka mukaan "muinainen Kreikka synnytti Rooman, Rooma synnytti kristillisen Euroopan, kristillinen Euroopa synnytti renessanssin, renessantti valistuksen, valistus poliittisen demokratian ja teollisen vallankumouksen" ja teollisuus tuotti Yhdysvallat.

Lähteet 

Brittiläiset historioitsijat
Vuonna 1971 syntyneet
Elävät henkilöt
Unbreakable (Primal Fearin albumi)


Unbreakable on Primal Fearin yhdeksäs studioalbumi, joka julkaistiin 20. tammikuuta 2012.

Kappaleet

Arvostelut 
 Desibeli.net: 
 Imperiumi: 7½/10
 Metalliluola: 8/10

Lähteet 

Primal Fearin albumit
Vuoden 2012 albumit
Delivering the Black


Delivering the Black on Primal Fearin kymmenes studioalbumi, joka julkaistiin 24. tammikuuta 2014.

Kappaleet

Arvostelut 
 Imperiumi: 5½/10
 Soundi:

Lähteet 

Primal Fearin albumit
Vuoden 2014 albumit
Rulebreaker


Rulebreaker on Primal Fearin yhdestoista studioalbumi, joka julkaistiin 22. tammikuuta 2016.

Kappaleet 
 
 
 
 
 
 
 
 
 
 
 
  (Bonuskappale)
  (Bonuskappale)

Arvostelut 
 Imperiumi: 7/10
 Inferno: 
 Metalliluola: 8½/10

Kokoonpano 
 Ralf Scheepers - laulu
 Tom Naumann - kitara
 Alex Beyrodt - kitara
 Magnus Karlsson - kitara & koskettimet
 Mat Sinner - basso
 Francesco Jovino - rummut

Lähteet 

Primal Fearin albumit
Vuoden 2016 albumit
Apocalypse (Primal Fearin albumi)


Apocalypse on Primal Fearin kahdestoista studioalbumi, joka julkaistiin 10. elokuuta 2018.

Kappaleet 
 
 
 
 
 
 
 
 
 
 
 
  (Bonuskappale)
  (Bonuskappale)
  (Bonuskappale)

Kokoonpano 
 Ralf Scheepers - Laulu
 Tom Naumann - kitara
 Alex Beyrodt - kitara
 Magnus Karlsson - kitara & koskettimet
 Francesco Jovino - rummut
 Mat Sinner - basso & laulu

Arvostelut 
 Inferno: 
 Metalliluola: 7/10

Lähteet 

Primal Fearin albumit
Vuoden 2018 albumit
Metal Commando


Metal Commando on Primal Fearin kolmastoista studioalbumi, joka julkaistiin 24. heinäkuuta 2020.

Kappaleet

Kokoonpano 
 Ralf Scheepers – laulu
 Mat Sinner – basso, laulu
 Alex Beyrodt – kitara
 Tom Naumann – kitara
 Magnus Karlsson – kitara
 Michael Ehré – rummut

Arvostelut 
 Imperiumi: 7½/10 
 Inferno: 
 Metalliluola: 8/10
 Soundi:

Lähteet 

Primal Fearin albumit
Vuoden 2020 albumit
Terentia

Terentia oli roomalainen ylhäisönainen ja Ciceron ensimmäinen vaimo. Terentia oli varakas ja mahdollisesti ylhäisösuvusta. Hänen sisarpuolensa Fabia oli Vestan neitsyt.

Terentian ja Ciceron avioliitto kesti kolmekymmentä vuotta, ja he saivat kaksi lasta, Tullian ja Marcus Tullius Cicero nuoremman. Terentian myötäjäiset auttoivat Ciceroa uran alussa, mutta hänellä oli vaikeuksia palauttaa myötäjäiset Terentialle eron jälkeen. Terentialla oli vaikutusvaltaa mieheensä, ja hän hoiti molempien raha-asioita. Ciceron maanpaon aikana Terentia huolehti lapsista ja toimi Ciceron etujen puolesta. Terentian ja Ciceron välit pysyivät hyvinä vuoteen 48 eaa. asti, jolloin raha-asioihin liittyvät erimielisyydet kiristivät heidän välejään. Talvella 47/46 eaa. Cicero erosi Terentiasta ja meni naimisiin Publilian kanssa. Terentia saattoi olla vielä kahdesti naimisissa, ja hänen väitetään kuolleen 103-vuotiaana.

Lähteet

Viitteet

Antiikin Rooman naiset
40-luvulla eaa. syntyneet
Kuolinvuosi tuntematon
Jouluiloa Ukrainaan

Jouluiloa Ukrainaan on Juhana Honkosen ohjaama suomalainen dokumenttielokuva vuodelta 2019.

Elokuva on dokumentti Suomesta Itä-Ukrainaan tehdystä avustusmatkasta, jonka tarkoituksena on viedä joululahjoja alueella asuville orpolapsille.

Lähteet 

Vuoden 2019 suomalaiset elokuvat
Suomalaiset dokumenttielokuvat
Santeri Sillanpää

Santeri Arttu Arinpoika Sillanpää (s. 16. helmikuuta 1997 Paimio) on suomalainen jääkiekkoilija, joka pelaa Mestis-joukkue KOOVEE:ssä. Sillanpää on pelipaikaltaan oikea laitahyökkääjä ja hän laukoo oikealta.

Ura

Seuraura 
Sillanpää on TuTon kasvatti. Hän siirtyi 15-vuotiaana kaudeksi 2012–2013 Turun Palloseuraan. Kaudella 2014–2015 Sillanpää oli seuran B-nuorten paras maalintekijä 13 osumallaan. Hän pelasi osan kaudestaan myös seuran A-nuorissa. Sillanpää ei saanut peliaikaa pudotuspeleissä, mutta hän pelasi kuitenkin riittävän määrän runkosarjaotteluita ja Sillanpää kuului näin ollen kauden päätteeksi A-nuorten Suomenmestaruuden voittaneeseen joukkueeseen. Kaudella 2016–2017 hän voitti joukkueen sisäisen sisäisen pistepörssin tehoilla 10+20=30. Kaudella 2017–2018 Sillanpää nousi TPS:n varakapteeniksi. Helmikuussa 2018 hän palasi jatkamaan A-nuorten SM-liigan pelejään kasvattajaseuransa TUTO Hockeyn paitaan.

Heinäkuun 2018 lopulla Sillanpää siirtyi try-outille Mestiksen nousijajoukkue KOOVEE:hen. Kolme viikkoa myöhemmin hän sai joukkueeseen kauden 2018–2019 kattavan sopimuksen. Sillanpään tulokaskausi toi 44 runkosarjaottelussa tehot 10+7=17 ja neljässä karsintasarjan ottelussa tehot 1+1=2. Hän pelasi myös neljä Suomen Cupin ottelua tehopistein 1+1=2.

Kaudeksi 2019–2020 Sillanpää siirtyi vuoden mittaisella sopimuksella Savonlinnan Pallokerhoon. Kaudeksi 2020–2021 hän palasi vuoden mittaisella sopimuksella KOOVEE:hen. Sillanpää nimettiin joukkueen varakapteeniksi. Sillanpää oli tehoilla 10+12=22 joukkueen toiseksi paras pistemies Niko Lahtisen jälkeen. Hän oli Kiekko-Espoon Niki Kailan ja Anton Ollikaisen ohella Mestiksen ainoa kahdesti alivoimamaalinteossa onnistunut pelaaja. Heinäkuussa 2021 Sillanpää teki KOOVEE:n kanssa vuoden mittaisen jatkosopimuksen.

KOOVEE lainasi Sillanpään ja Janne Seppäsen Tampereen Ilveksen SM-liigajoukkueeseen 23. helmikuuta 2022 pelattuun vierasotteluun KooKoota vastaan, kun joukkueesta oli sivussa useita runkopelaajia. Sillanpää merkittiin Ilveksen nelosketjun oikeaan laitaan Seppäsen ja puolustaja Juuso Pullin viereen. Hän sai ottelussa jääaikaa 9.16 minuuttia. Maaliskuussa KOOVEE lainasi Sillanpään viikon mittaisella sopimuksella Vaasan Sportin SM-liigajoukkueeseen, jossa hän pelasi kaksi ottelua ilman tehopisteitä.

Maajoukkueura 
Sillanpää on pelannut 16 poikien maaottelua.

Muuta 
Sillanpään isoveljet, kaksoset Aleksi ja Atte ovat pelanneet hyökkääjinä Mestis-tasolla. He pelaavat nykyään II-divisioonajoukkue Paimion Hakassa.

Santeri Sillanpää valmistui ylioppilaaksi Kerttulin lukiosta keväällä 2016.

Tilastot

Lähteet

Viitteet 

Suomalaiset jääkiekkoilijat
KOOVEE:n pelaajat
Vuonna 1997 syntyneet
Elävät henkilöt
Karl Eirik Schjøtt-Pedersen

Karl-Eirik Schjøtt-Pedersen (s. 3. lokakuuta 1959 Vardø) on norjalainen työväenpuolueen poliitikko ja vuoden 2022 alusta lähtien Norjan valtiontalouden tarkastusviraston Riksrevisjonin pääjohtaja. Hän on istunut suurkäräjillä vuosina 1985–2009 ja toiminut Norjan kalastusministerinä (1996–1997), valtiovarainministerinä (2000–2001) sekä koordinaatioministerinä (2009–2013).

Lähteet

Aiheesta muualla
 Karl Eirik Schjøtt-Pedersen Norjan suurkäräjien verkkosivuilla 

Norjan valtiovarainministerit
Norjan kalastusministerit
Vuonna 1959 syntyneet
Elävät henkilöt
Hanna Bergholm

Hanna Bergholm (s. 1980, Helsinki) on suomalainen elokuvaohjaaja.

Bergholm on valmistunut Taideteollisen korkeakoulun elokuvaohjaajalinjalta vuonna 2009.

Bergholmin ohjaama ja Ilja Rautsin käsikirjoittama pitkä elokuva Pahanhautoja sai ensi-iltansa alkuvuodesta 2022.

Bergholm on ohjannut lyhytelokuvat Nukkemestari (2018), Gorilla (2009) ja Varjot (2009) sekä tv-sarjat Reetta ja Ronja (2009) ja jaksoja rikosdraamasarjasta Harjunpää (2022).

Lähteet 

Suomalaiset elokuvaohjaajat
Vuonna 1980 syntyneet
Elävät henkilöt
Juhani Rinne (kaupunginjohtaja)

Juhani Rinne (s. 1939) on suomalainen eläkkeellä oleva varatuomari, virkamies ja entinen kaupunginjohtaja.

Työura
Rinne toimi Lohjan kaupunginjohtaja vuosina 1983–1996 ja uudelleen vuosina 1998–2002. Vuosina 1997-1998 Rinne  oli Lohjan apulaiskaupunginjohtaja kun Lohjan ja Lohjan kunnan yhdistyessä kaupunginjohtajaksi tuli Lohjan kunnan kunnanjohtaja Pekka Myllyniemi, joka jäi eläkkeelle 1998. Rinne jäi eläkkeelle samasta tehtävästä vuonna 2002. Tätä ennen Rinne toimi Uudenmaan läänin lääninhallituksessa sosiaali- ja terveysoston päällikkönä vuosina 1974-80 ja kansliapäällikkönä 1980-83.

Poliittinen toiminta
Politiikassa Rinne on toiminut Loviisan kaupunginvaltuutettuna, tasavallan presidentin valitsijamiehenä ja Uudenmaan sosialidemokraattisen piirin puheenjohtajana 1973-1978.

Perhe
Juhani Rinteen isä oli Lohjan Kirkniemen rautatieaseman asemapäällikkö Arvo Rinne. Poliitikko Antti Rinne on hänen poikansa.

Lähteet

Suomalaiset juristit
Suomalaiset virkamiehet
Lohjan kunnan- ja kaupunginjohtajat
Suomen Sosialidemokraattisen Puolueen poliitikot
Loviisan kaupunginvaltuutetut
Vuonna 1939 syntyneet
Elävät henkilöt
Yleisurheilu kesäuniversiadeissa 1989

Yleisurheilu oli XIII Kesäuniversiadien yksi kymmenestä urheilulajista. Tapahtuma järjestettiin Länsi-Saksan Duisburgissa 22.-30. elokuuta 1989.

Mitalistit

Miehet

Naiset

Mitalitaulukko

Lähteet 
World Student Games (Universiade - Men)  - GBR Athletics
World Student Games (Universiade - Women)  - GBR Athletics

Vuoden 1989 yleisurheilu
1989
Saksan urheilu
Willantori

Willantori on torialue Hyvinkään keskustassa kauppakeskus Willan kahden päärakennuksen välissä. Willantori valmistui kauppakeskuksen valmistuessa vuonna 2012 ja sinne on siirtynyt yhä enemmän toritoimintaa Hyvinkään kauppatorilta, ja jopa on jopa ehdotettu, että Willantori korvaisi Hyvinkään perinteisen kauppatorin.

Willantorilla on ollut tapahtumia muun muassa Red Carpet -festivaaliin ja Hyvinkään kansainvälisiin suurmarkkinoihin liittyen.

Lähteet 

Hyvinkää
Suomen aukiot
Holos

Holos () on ukrainalainen liberaali puolue.

Historia 
Puolueen perustajiin ja ensimmäisiin ehdokkaisiin kuului lähinnä politiikan uusia tulokkaita, jotka halusivat ottaa etäisyyttä maan oligarkeihin. Holos perustettiin aikaisemman Aloitteiden alusta -puolueen pohjalta. Uusi puolue merkittiin virallisesti puoluerekisteriin toukokuussa 2019. Puolue osallistui tuolloin järjestettäviin parlamenttivaaleihin ja sai 20 paikkaa ja 5,82 prosentin kannatuksen.

Maaliskuussa 2020 puolueen uudeksi puheenjohtajaksi valittiin Kira Rudyk.

Puolueen sisäisten erimielisyyksien takia Holos on menettänyt edustajiaan Verh’ovna Radassa loikkauksien takia. Nämä loikkarit ovat sittemmin perustaneet erillisen parlamenttiryhmän nimeltä Oikeus. Syyskuu 2021 oli käännekohta, kun Jaroslav Ruštšišna loikkasi puolueesta ja siirtyi Oikeus-ryhmään.

Ideologia ja kannanottoja 
Holos on kuulunut Euroopan liberaalidemokraattiseen puolueeseen vuodesta 2020 lähtien. 

Puolue on yhdessä Kansan palvelijan kanssa profiloitunut ennen kaikkea korruptionvastaisena puolueena. Vuoden 2019 vaalien alla Holos epäsi kolmen ehdokkaan ehdokkuuden näiden hämärien yhteyksien takia. Lisäksi puolue palautti 70 000 euron arvosta lahjoituksia, joiden todellisesta alkuperästä ei ollut täyttä varmuutta. 

Lokakuussa 2020 puolue vaati, että Venäjän tulee maksaa 500 miljoonan Yhdysvaltain dollarin sotakorvaukset aiheuttamistaan tuhoista Itä-Ukrainassa. 

Puolueohjelmansa mukaan puolue kannattaa muun muassa seuraavia asioita:

 Oligarkien hävittäminen maasta, minkä puolue katsoo estävän Ukrainan kehittymisen korkean teknologian vientimaaksi
 Sähköisten terveyspalveluiden, kuten etävastaanoton, käyttöönotto 
 Verh'ovna Radan edustajien työajan pidentäminen
 Ukrainan EU- ja Nato-jäsenyys

Galleria

Lähteet 

Ukrainalaiset puolueet
Euroopan liberaalidemokraattinen puolue
Virkistysuimala Vesikko

Virkistysuimala Vesikko on Joensuun keskustan tuntumassa Mehtimäellä sijaitseva uimahalli. Se avattiin vuonna 1970, ja Vesikko-nimen se sai  laajennuksen valmistuttua 1996.

Suuri uintiallas on 25 metriä pitkä, 6-ratainen ja 1,2–1,8 metriä syvä. Lämpötilaksi ilmoitetaan 26 astetta (vuonna 2022).

Lasten allas on syvimmillään 0,8 metriä syvä ja 28-asteinen. 

Hyppyallas on 3,8 metriä syvä ja veden lämpötila on 26 astetta. Altaassa on ponnistuslaudat (1 ja 3 metriä) ja hyppytorni (3 ja 5 metriä). 

Niin sanotun monitoimialtaan syvyys on  0–1,6 metriä ja lämpötila 28 astetta. Altaassa on vesiliukumäki, hierontasuihkuja ja aaltokone. Altaan ympäri pääsee uimaan ja sen kapeassa osassa on virtausta.

Sunnuntaisin on vauvauintien takia usein lämminvesipäiviä, jolloin lasten allas on 32-asteinen ja monitoimiallas 30-asteinen.
Suureen altaaseen pääsee tikkaiden ja portaiden lisäksi luiskaa pitkin ja tasohissin avulla. Myös monitoimialtaaseen on luiska.
Pesutiloissa on tavallinensauna ja höyrysauna.

Uimahallissa on kahvio, kellaritasossa kuntosali ja toisessa kerroksessa voimistelutilat.

Vesikon osoite on Uimaritie 1. Paikoitusalue palvelee myös viereisten Mehtimäen pesäpallostadionin, Joensuu-areenan, jäähallin ja yliopiston Carelia-salin kävijöitä.

Uimahallin uutta peruskorjausta ja suuren altaan pidentämistä 50-metriseksi on suunniteltu. Joensuun kaupungin mukaan remontti toteutetaan aikaisintaan 2020-luvun puolivälissä.

Urheiluseurat Vesikossa

Vesikko on muun muassa Joensuun Uimaseuran ja Joensuun Urheilusukeltajien kotihalli. Joensuun Urheilusukeltajien uppopallon pelaajat saavuttivat epävirallisen Suomen mestaruuden viidesti peräkkäin 1972–1976.

Lähteet  
 Vesikko Joensuun kaupungin sivuilla
 Vesikko jo koekäytössä. Karjalainen 15.3.1996, s.13.

Viitteet 

Joensuun urheilu
Joensuun rakennukset ja rakennelmat
Uimahallit
Piikkivespo

Piikkivespo (Grammicolepis brachiusculus) on vespoihin kuuluva kalalaji. Lajia tavataan syvistä vesistä kaikista valtameristä.

Koko ja ulkonäkö
Piikkivespo voi kasvaa suurimmillaan noin 64 cm pitkäksi. Laji on ruumiinmuodoltaan soikeahko, korkearuumiinen ja litistynyt. Silmät ovat suuret. Kalan selkä- ja pyrstöevät ovat pitkät. Täysikasvuiset piikkivespot ovat väriltään hopeanharmaita. Nuoret kalat ovat väriltään harmaita tai violetteja ja ruumiissa on epämääräisen muotoisia mustia laikkuja tai viivoja. Piikkivespon suomuissa on koukkumainen piikki.

Levinneisyys ja elintavat
Atlantin länsiosissa piikkivespoa tavataan Karibianmereltä ja Meksikonlahdelta ja itäosissa Portugalista Etelä-Afrikkaan ja edelleen eteläisen Afrikan itärannikolle. Tyynessämeressä lajia tavataan Japanista Australiaan ja Havaijille. Kala liikkuu lähellä pohjaa useimmiten 500–700 metrin syvyydessä, mutta sitä on tavattu jopa yli kilometrin syvyydestä. Piikkivespon ravintoa ovat äyriäiset.

Lähteet

Pietarinkalat